मीर उस्मान अली ख़ान
तेलंगाना राज्य के प्रथम मुख्यमंत्री के चंद्रशेखर राव ने 2018 में 'हज़ूर ए निज़ाम' को याद करते हुए निज़ाम शाही को लेकर 'फैली भ्रांतियां' को दूर करने के लिए इतिहास दोबारा लिखने की बात की हैं।
तेलंगाना की संस्कृति
निर्मल शिल्प कला का नाम आंध्र प्रदेश – तेलंगाना के सुविख्यात शासक नेम्मा नायडू के नाम पर पड़ा है जो कि विविध कलाओं के महान संरक्षक थे। खिलौने बनाने की बारीकियों और शिल्प कौशल को देखकर उन्होंने इस कला को प्रोत्साहित किया। उनके राज्य में यह उद्योग खूब पनपा और इसने तेलंगाना राज्य के निर्मल शहर को इस कला के जरिए खूब प्रसिद्धि दिलाई।निर्मल कला का उल्लेख हमें काकतीय युग से मिलता है। उस समय के ऐतिहासिक दस्तावेजों से पता चलता है कि नरम लकड़ी से बने खिलौने, आकर्षक चित्र और फर्नीचर ये सभी चार सौ साल पुरानी पारम्परिक कला के नमूने हैं। यहां पर स्थापित लोहे की ढलाई वाली भट्टियों से हैदराबाद राज्य के निज़ाम की सेना को उनकी तोपों के लिए आवश्यक गोला बारूद मुहैय्या कराया जाता था, जबकि नक्काश कारीगरों ने लकड़ी के खिलौने बनाकर अपने अद्वितीय कौशल का परिचय दिया। निज़ाम द्वारा दिया गया संरक्षण इन खिलौनों की लोकप्रियता का एक प्रमुख कारण है। निर्मल शहर की भौगोलिक स्थिति कुछ इस प्रकार की है कि यह भारत के उत्तर और मध्य भागों को दक्षिण से जोड़ता है, यही कारण है कि हस्तशिल्प के क्षेत्र में केवल भारत ही नहीं बल्कि विदेशों में भी इसे एक विशेष स्थान प्राप्त हुआ है।